‘हामी ठगिएको एक वर्ष पुगिसक्यो,’ फलेवास–५ खानीगाउँका तोरण शर्माले भने, ‘जिल्ला प्रशासन र प्रहरीमा धेरैपटक धाउँदा न्याय नपाएपछि मन्त्रीलाई नै भेट्यौं । मन्त्रालयले चासो दिएको छ । अब न्याय पाउने आसमा छौं ।’ उनीहरूले लिनुपर्ने रकम माग गर्दै जेठ ९ गते गृह मन्त्रालयमा निवेदन दिएका थिए । मन्त्रालयले सम्बन्धित ठेकेदारलाई सम्पर्कमा ल्याएर आवश्यक कारबाही गर्न जिल्ला प्रशासनलाई निर्देशन दिएको छ ।
